92.50 रु. महंगा हुआ गैर सब्सिडी सिलेंडर, देने होंगे 867.50 रु.
रतलाम | बिना सब्सिडी वाले एलपीजी सिलेंडर की कीमत बुधवार से 92.50 रुपए बढ़ गई है। कमर्शियल सिलेंडर भी 152 रु. महंगा हो गया है। हालांकि सब्सिडी वाले सिलेंडर के दाम में कोई इजाफा नहीं हुआ है। इसके बावजूद सब्सिडी सिलेंडर पर भी 92.50 रु. ज्यादा देने होंगे, जो उनके बैंक खाते में पहुंच जाएंगे। यानी अब हर घरेलू सिलेंडर के लिए अब 867.50 रु. देने पड़ेंगे, लेकिन जो उपभोक्ता सब्सिडी ले रहे हैं, उनके खाते में अब 365.59 रु. वापस आएंगे। शेष|पेज 7 पर
इस तरह इसकी कुल कीमत 501.91 रुपए ही पड़ेगी। जबकि गैर-सब्सिडी वाले उपभोक्ता के खाते में पैसे वापस नहीं आने की वजह से उन्हें हर सिलेंडर 867.50 रुपए का ही पड़ेगा। अल्पा गैस एजेंसी के रमेश पीपाड़ा ने बताया कुछ ऐसा ही कमर्शियल गैस सिलेंडर के मामले में भी होगा। कमर्शियल सिलेंडर अब 1559 रुपए का आएगा। घरेलू गैस की कीमतों में पिछले दो महीने में 164 रुपए की बढ़ोतरी हुई है। फरवरी में घरेलू गैस की कीमतों में 72 रुपए की बढ़ोतरी हुई थी। सरकार का कहना है कि गैर-सब्सिडी वाले सिलेंडर में बढ़ोतरी का फैसला इसके एलपीजी प्रोडक्ट की अंतरराष्ट्रीय कीमतों में बढ़ोतरी के मद्देनजर नजर लिया गया है।
hin_Deva hin_Deva hin_Deva